Obec Podbiel v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a § 28 ods. 5, § 49 ods. 4, § 114 ods. 6, § 116 ods. 6 a § 140 ods. 10 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a § 6 ods. 24 zákona 596/2003 Z. z. o štátnej správe v školstve a školskej samospráve a o zmene a doplnení niektorých zákonov vydáva
   Všeobecne záväzné nariadenie č. 3/2019
o výške príspevku a spôsobe jeho platby na čiastočnú úhradu nákladov v škole a školských zariadeniach v zriaďovateľskej pôsobnosti Obce Podbiel
ČI. 1
Všeobecné úvodné ustanovenia
Účelom tohto všeobecne záväzného nariadenia (ďalej len „nariadenie“) je určenie výšky príspevku
 a spôsob jeho platby na čiastočnú úhradu nákladov zákonných zástupcov detí a žiakov, ktoré budú uhrádzať škole a školským zariadeniam v zriaďovateľskej pôsobnosti Obce Podbiel, ktoré sú na základe rozhodnutia Ministerstva školstva SR zaradené do siete škôl a školských zariadení Slovenskej republiky a ktorými sú:
a) materská škola
b) školský klub detí
c) školská jedáleň
ČI. 2 
Materská škola
1. Zákonný zástupca uhrádza mesačný príspevok na čiastočnú úhradu výdavkov za pobyt dieťaťa v materskej škole vo výške: 11,-€.
2. Ak zákonný zástupca neodovzdá materskej škole čestné vyhlásenie pre zber údajov (do štatistického výkazu k 15. septembru príslušného školského roka), výška príspevku na čiastočnú úhradu nákladov v materskej škole je stanovená na dvojnásobný mesačný príspevok podľa odseku 1.
3. Príspevok v materskej škole sa neuhrádza za dieťa:
a) ktoré má jeden rok pred plnením povinnej školskej dochádzky,
b) ak zákonný zástupca dieťaťa predloží riaditeľovi školy doklad o tom, že je poberateľom dávky v hmotnej núdzi a príspevkov k dávke v hmotnej núdzi,
c) ktoré je umiestnené v zariadení na základe rozhodnutia súdu,
d) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov čo vyjadrí preukázateľným písomným spôsobom,
e) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca dieťaťa pomernú časť určeného príspevku.
4. Termín a spôsob úhrady príspevku je mesačne do 10. dňa príslušného kalendárneho mesiaca  bezhotovostným prevodom na účet.
ČI. 3
Školský klub detí
1. Na čiastočnú úhradu nákladov spojených s výchovnou - vzdelávacou činnosťou školského klubu detí prispieva zákonný zástupca mesačne na jedného žiaka sumou vo výške 9,-€.
2. Termín a spôsob úhrady je mesačne do 10. dňa príslušného kalendárneho mesiaca, zákonný zástupca žiaka uhradí príspevok bezhotovostným prevodom na účet.
3. Riaditeľ školy môže rozhodnúť o znížení alebo odpustení podľa ods. 1 ak zákonný zástupca o to písomne požiada a predloží o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
ČI. 4 
Školská jedáleň
1. Zákonný zástupca dieťaťa/ žiaka a dospelý stravník uhrádza príspevok na čiastočnú úhradu nákladov vo výške nákladov na nákup potravín podľa vekových kategórií stravníkov v nadväznosti na odporúčané výživové dávky v súlade s 1. finančným pásmom na nákup potravín na jedno jedlo podľa vekových kategórií stravníkov.
2. Zákonný zástupca dieťaťa/ žiaka prispieva okrem príspevku na čiastočnú úhradu nákladov vo výške nákladov na nákup potravín na jedno jedlo aj príspevok na režijné náklady na jedno hlavné jedlo vo výške 0,35 €. Príspevok na režijné náklady na jedno hlavné jedlo vo výške 0,35 € neuhrádza zákonný zástupca dieťaťa, ktorý je vo veku od 2 do 6 rokov a ktoré nemá 1 rok pred plnením povinnej školskej dochádzky.
3. Cudzí stravník uhrádza okrem príspevku na čiastočnú úhradu nákladov vo výške nákladov na nákup potravín na jedno jedlo aj príspevok na režijné náklady na jedno hlavné jedlo vo výške  1,85 € a celková cena je 3,11 €.
4. V zmysle novely zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky má nárok na dotáciu na stravu vo výške 1,20 €:
· každé dieťa navštevujúce posledný ročník materskej školy (predškolák),
· dieťa materskej školy (okrem predškolákov), ak žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima,
· žiak základnej školy
v tom prípade, že sa zúčastní výchovno - vzdelávacieho procesu a odoberie stravu.
Po splnení týchto podmienok, zákonný zástupca dieťaťa navštevujúceho posledný ročník materskej školy a dieťaťa materskej školy (okrem predškolákov), ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima, uhrádza 0,17 € a zákonný zástupca žiaka základnej školy uhrádza 0 € (príspevok na čiastočnú úhradu nákladov vo výške nákladov na nákup potravín).
· prípade, že sa dieťa/ žiak nezúčastní výchovno - vzdelávacieho procesu, je potrebné, aby zákonný zástupca odhlásil dieťa/ žiaka zo stravy na základe pokynov vedúcej školskej jedálne, pretože takéto dieťa/ takýto žiak nemá nárok na dotáciu.
· prípade, že zákonný zástupca neodhlási dieťa/ žiaka zo stravy, musí uhradiť príspevok vo výške nákladov na nákup potravín v plnej výške a tiež aj príspevok na režijné náklady.
5. Školská jedáleň nezabezpečuje diétne stravovanie. V prípade, ak zákonný zástupca dieťaťa/ žiaka predloží zriaďovateľovi potvrdenie od lekára špecialistu, že jeho dieťa si vyžaduje diétne stravovanie (šetriaca, diabetická a bezlepková (bezgluténová) diéta), dotácia na stravu bude vyplácaná bankovým prevodom priamo zákonnému zástupcovi zriaďovateľom, na základe mesačnej dochádzky dieťaťa/ žiaka do materskej/ základnej školy, ktorú zabezpečí riaditeľ školy.
6. Príspevky podľa ods. 1 až 4 sa uhrádzajú mesačne vopred bankovým prevodom na číslo účtu príslušnej školskej jedálne v termíne do 6. dňa príslušného kalendárneho mesiaca - podľa Prílohy č. 1.
7. Zákonný zástupca dieťaťa/ žiaka, ktoré má nárok na dotáciu na stravu, uhradí prvý mesačný príspevok v plnej výške - podľa Prílohy č. 1.
ČI. 5
Záverečné ustanovenia
1. Návrh tohto všeobecne záväzného nariadenia bol zverejnený na pripomienkovanie vyvesením na úradnej tabuli obce a intemetovej stránke Obce Podbiel dňa 19.07.2019.
2. Toto všeobecne záväzné nariadenie bolo schválené Obecným zastupiteľstvom v Podbieli dňa 05.08.2019
3. Toto všeobecne záväzné nariadenie bolo vyhlásené vyvesením na úradnej tabuli obce na intemetovej stránke Obce Podbiel dňa....................
4. Toto všeobecne záväzné nariadenie nadobúda účinnosť dňa 01. septembra 2019.
5. Dňom nadobudnutia účinnosti tohto všeobecne záväzného nariadenia sa ruší Všeobecne záväzné nariadenie č. 5/2012 o výške príspevku za pobyt dieťaťa v materskej škole, na činnosť školského klubu detí, na čiastočnú úhradu nákladov v školskej jedálni, ktorých zriaďovateľom je Obec Podbiel.









Starosta: Slavomír Korčuška















Príloha č. 1- výška mesačného príspevku na stravu













� Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov








